钦定古今图书集成/理学汇编/经籍典/第140卷 > 《汉韩婴诗外传四》 > 《羔裘二》
## 钦定古今图书集成/理学汇编/经籍典/第140卷 > 《汉韩婴诗外传四》 > 《羔裘二》

魏文侯问于解狐曰：“寡人将立西河之守，谁可用者？”
解狐对曰：“荆伯柳者贤人，殆可。”文侯将以荆伯柳为
西河守，荆伯柳问左右：“谁言我于吾君？”左右皆曰：“解
狐。”荆伯柳往见解狐而谢之曰：“子乃宽臣之过也，言
于君，谨再拜谢。”解狐曰：“言子者公也，怨子者吾私也。
公事已行，怨子如故。”张弓射之，走十步而殁，可谓勇
矣。《诗》曰：“邦之司直。”